Πρωτάθλημα πετοσφαίρισης Α1 εθνικής κατηγορίας ανδρών 1992-1993

Το **[[Πρωτάθλημα Ελλάδας πετοσφαίρισης ανδρών]]** της περιόδου 1992–93 ήταν το τρίτο ως Α1 Κατηγορία. Η κανονική περίοδος ξεκίνησε στις 11 Οκτωβρίου 1992 και τελείωσε στις 15 Φεβρουαρίου 1993 με τον αγώνα Ολυμπιακού-Άρη. Τα πλέι-οφ ξεκίνησαν στις 21 Φεβρουαρίου 1993 και τελείωσαν στις 3 Απριλίου 1993.

Στην κανονική περίοδο του πρωταθλήματος συμμετείχαν 10 ομάδες, που αγωνίστηκαν σε σύστημα δύο γύρων. Οι ομάδες που κατέλαβαν τις θέσεις 1 έως 8 προκρίθηκαν στα πλέι-οφ μαζι με τις δύο ομάδες που προβιβάστηκαν από την Α2 Κατηγορία, τον Ιωνικό Ν.Φ. και τον Π.Α.Ο.Κ., οι οποίοι είχαν υποβιβαστεί από την Α1 μόλις την προηγούμενη περίοδο και επέστρεψαν αμέσως. Οι δύο τελευταίες ομάδες της Α1 έδωσαν αγώνες παραμονής-ανόδου με τους Κτησιφώντα Παιανίας και ΑΕΚ (3η και 4η θέση στην Α2) για δύο επιπλέον θέσεις στην Α1 της επόμενης περιόδου, λόγω της αύξησης του αριθμού των ομάδων από 10 σε 12. 

Πρωταθλητής αναδείχθηκε ο **[[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]]** για 16η φορά στην ιστορία του, ο οποίος γνώρισε μόνο μία ήττα στην τελευταία αγωνιστική της κανονικής περιόδου με 2-3 σετ στην έδρα του από τον Άρη. Έκπληξη ήταν η παρουσία του Παναθηναϊκού, καθώς για πρώτη φορά οι πράσινοι έμειναν εκτός των πρώτων δύο θέσεων, καταλαμβάνοντας μάλιστα μόλις την 5η θέση της τελικής κατάταξης.

## Κανονική περίοδος
### Τελική βαθμολογία

* Βαθμολογικό σύστημα: Νίκη: 2 βαθμοί, Ήττα: 1 βαθμός
* Στις ισοβαθμίες η κατάταξη έγινε με βάση την διαφορά στα σετ.

### Αποτελέσματα

## Αγώνες Παραμονής - Ανόδου σε Α1 1993-94
Οι αγώνες διαβάθμισης έγιναν στα Τρίκαλα από 6 έως 8 Μαρτίου του 1993, σε μορφή ομίλου με μονούς αγώνες. Μετείχαν οι ομάδες που κατέλαβαν τις θέσεις 9 και 10 στo Πρωτάθλημα Α1 (Έσπερος Βυζαντίου και Α.Γ.Σ. Ιωαννίνων), και τις θέσεις 3 και 4 στην Α2 (Κτησιφών Παιανίας και Α.Ε.Κ. Αθηνών). Οι Κτησιφών και Έσπερος κέρδισαν τη συμμετοχή τους στην Α1 της επόμενης περιόδου. 

## Πλέι-οφ
Στα πλέι-οφ μεταφέρθηκαν οι νίκες μεταξύ των ομάδων από την κανονική περίοδο. Όλες οι σειρές κρίθηκαν στις 3 νίκες, εκτός από τον τελικό που κρίθηκε στις 4 και τις σειρές μεταξύ ομάδων Α1 και Α2 που κρίθηκαν στις 2 νίκες. Στην Α' και Β' φάση μετείχαν οι ομάδες που κατέλαβαν τις θέσεις 3 έως 8 στην κανονική περίοδο της Α1 καθώς και οι δύο ομάδες που προβιβάστηκαν από την Α2 (για τελευταία φορά στην ιστορία του πρωταθλήματος). Οι δύο πρώτες της κανονικής περιόδου προκρίθηκαν απευθείας στα ημιτελικά. Στα ζευγάρια ομάδων Α1 με Α2 διεξήχθη κλήρωση για την έδρα του πρώτου αγώνα (έγιναν στην έδρα του Παναθηναϊκού και του Ιωνικού), ενώ αν χρειαζόταν τρίτος, αυτός διεξαγόταν σε ουδέτερο γήπεδο (ο τρίτος αγώνας Εθνικού-Ιωνικού διεξήχθη στο Αλεξάνδρειο Θεσσαλονίκης)

### Α' φάση

### Β' φάση

### Ημιτελικοί
Ο **Ολυμπιακός** και ο **Α.Ο. Ορεστιάδας** επικράτησαν των Ελληνικών Ναυπηγείων και του Άρη Θεσσαλονίκης αντίστοιχα και προκρίθηκαν στον τελικό.

**<u>(1) Ολυμπιακός Πειραιώς</u> − (4) Ελληνικά Ναυπηγεία (3−0)**
2-0 από την κανονική περίοδο

**(2) Άρης Θεσσαλονίκης − (4) <u> Α.Ο. Ορεστιάδα </u>(2−3)**
1-1 από την κανονική περίοδο

### Μικρός τελικός
**<u>(2) Άρης Θεσσαλονίκης </u> − (4) Ελληνικά Ναυπηγεία (3−0)**
2-0 από την κανονική περίοδο

### Μεγάλος τελικός
Ο Ολυμπιακός επικράτησε με 4-0 νίκες του Α.Ο. Ορεστιάδας και κατέκτησε το 16ο πρωτάθλημα στην ιστορία του.

**<u>(1) Ολυμπιακός Πειραιώς </u> − (3) Α.Ο. Ορεστιάδα (4−0)**
2-0 από την κανονική περίοδο

## Τελική κατάταξη
Τα πρώτα τρία χρόνια της Α1 Εθνικής δεν υπήρχε τελική κατάταξη για τις ομάδες εκτός της πρώτης τετράδας. Οι ομάδες που αποκλείστηκαν στην ίδια φάση των πλέι οφ, κατατάχθηκαν στην ίδια θεση.

## Πηγές
* Αθλητική Ηχώ 16/2/1993 σελ. 6 - βαθμολογία.
* Αθλητική Ηχώ 20/2 έως 5/4/1993
* εφ. ΘΕΣΣΑΛΟΝΙΚΗ, 22.03.93 έως 05.04.93 - Ηλ. Βιβλιοθήκη Βουλής των Ελλήνων / Στοιχεία: Α.Α. 03865, 1993 (03) ΜΑΡΤΙΟΣ, Α.Α. 03866, 1993 (04) ΑΠΡΙΛΙΟΣ
* εφ. ΘΕΣΣΑΛΟΝΙΚΗ, Πέμπτη 01.04.93, ένθετο ΣΠΟΡ σελ. 16 (32) - Ηλ. Βιβλοθήκη Βουλής των Ελλήνων / Στοιχεία: Α.Α. 03866, 1993 (04) ΑΠΡΙΛΙΟΣ, αρχείο 0018


1992 1993
Κατηγορία:Πετοσφαίριση το 1992
Κατηγορία:Πετοσφαίριση το 1993